2016/17 йылдар миҙгелен Степан Михаил Воробьев һәм Кирилл Капризов менән бер звенола башлай. Миҙгелдең тәүге уйынында уҡ ул гол керетә. 8 ноябрҙә ул тәү тапҡыр КХЛ-да бер уйында ике мәрәй йыя. Степан даими миҙгелдең 50 уйынында 9 (2+7) мәрәй йыя. ЮХЛ плей-офф уйындарында ул ике уйында бер һөҙөмтәле пас бирә, ә «Торос» тәүге раундта еңелеп ҡала. 30 апрелдә Степандың «Салауат Юлаев» менән контракты тамамлана, һәм Степан сикләнгән ирекле агент статусын ала. 19 майҙа «Автомобилист» уға тәҡдим яһай, һәм хоккейсы уны ҡабул итә. Әммә 24 майҙа «Салауат Юлаев» менән Степан ике йылға яңы контракт төҙөй.